作者:無名氏
標題:小尉遲將鬥將認父歸朝・醉春風
內容:我與你忙帶上鐵幞頭，緊拴了紅抹額。我若是交馬處不拿了那個潑奴才，我可敢和姓也改改。憑著我千戰千贏，百發百中，保護著一朝一代。(雲)令人，報復去，道有尉遲恭下馬也。(祗侯報科，雲)喏，報的軍師得知，有鄂國公來了也。(茂公雲)道有請。(祗候雲)請進去。(正末見科，雲)軍師喚老夫有何事商議？(茂公雲)老將軍來了也。奉聖人的命，今有北番劉季真下將戰書來，單搦老將軍出馬。如今聖人著你領十萬雄兵，與劉無敵交戰。說他好生英勇難及哩。(正末雲)軍師，量那無名的小將，何足道哉！(房玄齡雲)老將軍，古語有云：凡人不可貌相，海水不可斗量。休輕覷了也。(正末唱)。